Túrakód: G-R\_1-sz / Táv.: 9,3 km / Frissítve: 2021-01-28

Túranév: Gyalog rövidtáv 1-szakasz

Leírás:

Teljesítménytúránk 3 résztávból áll. Teljesítése 3 ellenőrzőpont-igazolást igényel.

Rajt: Rajt-Cél *(Dózsa-ház)* / 001QR / N46 39.154 E20 15.191.

Cél: Pusztai-féle szélmalom / 003QR / N46 35.229 E20 14.188.

A túra végpontja, a cél ellenőrzőpont közelében található buszmegálló. Ezen utolsó résztávon, már nincs időmérés. *(Más közlekedési eszközzel történő visszajutás esetén, bejárása nem szükséges.)*

***1. résztáv:*** */Rajt-Cél (Dózsa-ház) - Bereklapos/*

A rajt QR-kód beolvasását követően D-re, a boltíves híd irányába induljunk, de ne keljünk is át rajta.

Haladjunk tovább az emlékmű mellett a sétányon, és a következő gyaloghídon keljünk át. A túlsó oldalon a Liget sor vége következik, majd jobbra *(NY)* fordulva Szent Anna utca, Örvény sor, Kis utca útvonalon haladjunk. A Mentő utcát elérve, balra *(D)* fordulva folytassuk utunkat. A Farkas Antal utca betorkolásánál balra tartva *(DDNY)* a Mentő utcán továbbhaladva hagyjuk el a település határát.

Kicsivel odébb *(1 km)* keresztezzük a 451-es főutat, mely alapos körültekintést, valamint megállást igényel!

Rövidesen a Bereklapos külterületi rész következik. Itt találkozunk először ellenőrzőponttal *(002QR)*, jobbunkon, kicsivel a Kurca-híd lejárata után, egy nyárfára kihelyezetten.

***2. résztáv:*** */Bereklapos - Pusztai-féle szélmalom/﻿*

Rögtön az ellenőrzőpont után, a kereszteződésben forduljunk balra *(DK)*. 40 m megtétele után lehetőségünk nyílik az ártézi kútnál vízkészletünk feltöltésére az ún. „beugróban”. Az aszfaltcsíkot követve kijutunk a lakóépületek közül, ahol rövid murvás út, majd az utolsó házat is elhagyva földút következik. A rövid, szikes rész ívét elhagyva kicsiny emelkedőn állunk rá a Szegvárig tartó egyenes szakaszra. Itt ismét murvás úton érkezünk be a településre. Rögtön az első házak után balunkon *(K)* már meg is pillanthatjuk a Pusztai-féle szélmalmot *(1801)*, melyet a feszület *(1887)* előtt elhaladva érünk el. Az ellenőrzőpont *(003QR)* a malom előtt egy diófán található.

***3. résztáv:*** */Pusztai-féle szélmalom -
Buszmegálló: Szegvár, Pusztai köz*/

Ellenőrzőpont kezelését követően menjünk ki a 4521-es számú útra és jobbra *(NY)* forduljunk, hogy kicsivel odébb *(230 m)* elérjük a Szegvár, Pusztai-köz elnevezésű buszmegállót.

*(A menetrendről célszerű előre tájékozódnunk!)*

Feldolgozták: Füsti-Molnár Viktória, 

*Tapasztalataidat, élményeidet őrömmel fogadjuk!
(Fotó és videó anyagokat is várunk.)*